06/10/2021 | Administración LocalMunicipal
Ferrol
Participación
Bases reguladoras específicas para a concesión de subvencións a entidades veciñais do Concello de Ferrol do ano 2021

ANUNCIO O Pleno do Concello de Ferrol aprobou con data 30 de setembro de 2021 as Bases reguladoras específicas para a concesión de subvencións a entidades veciñais do Concello de Ferrol do ano 2021, que se transcriben de seguido: BASES REGULADORAS ESPECÍFICAS PARA A CONCESIÓN DE SUBVENCIÓNS A ENTIDADES VECIÑAIS DO CONCELLO DE FERROL DO ANO 2021 Base 1.- LIÑAS XERAIS O Concello de Ferrol ten entre as súas prioridades o apoio ás entidades veciñais do noso Concello como motores e garantes da participación cidadá efectiva, así como contribuír a impulsar as relacións humanas e sociais entre a veciñanza dos barrios e das parroquias. Por tal motivo e no marco das súas competencias, o Concello de Ferrol destina importantes recursos á actividade de fomento ao tecido veciñal, mediante a concesión de axudas económicas orientadas á promoción de actividades e investimentos así como o mantemento do funcionamento destas entidades consideradas de interese público. No ano 2021, nunha realidade social e económica marcada pola crise sociosanitaria da COVID 19, o Concello de Ferrol renova a súa aposta polo apoio ao tecido asociativo veciñal en todas as súas dimensións, especialmente polo seu estimable papel de colaboración coa administración municipal como nexo de conexión coa veciñanza dos barrios e das parroquias. Base 2.- RÉXIME XURÍDICO O marco normativo destas bases estará constituído polas seguintes disposicións legais que se nomean a continuación, así como polas súas normas de desenvolvemento e cantas outras normas legais ou regulamentarias conteñan prescricións relativas ás subvencións ou sexan susceptibles de producir efectos no devandito ámbito: - Lei 7/1985, de 2 de abril, reguladora das bases de réxime local e R. d. 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. - Lei 5/1997, de 22 de xullo, de administración local de Galicia. - Lei 38/2003, de 17 de novembro, xeral de subvencións, xunto co R. d. 887/2006, de 21 de xullo, polo que se aproba o seu regulamento. - Lei 9/2007, de 13 de xuño, de subvencións de Galicia. - Lei 39/2015, de 1 de outubro, do procedemento administrativo común das administracións públicas. - Lei 40/2015, de 1 de outubro, do réxime xurídico do sector público. - Ordenanza xeral de subvencións do Concello de Ferrol (BOP da Coruña nº 200, de data 21/10/2019). - Bases de execución do orzamento municipal en vigor. Base 3.- OBXECTO A través destas bases o Concello de Ferrol establece as normas específicas no marco da Ordenanza xeral de subvencións deste Concello (BOP da Coruña nº 200, de data 21/10/2019), para regular o acceso a subvencións públicas, en réxime de concorrencia competitiva, daquelas entidades veciñais que teñan sede no termo municipal de Ferrol destinadas á realización de actividades de interese xeral, gastos ordinarios de funcionamento necesarios para o cumprimento dos seus fins propios e gastos de investimentos en novas tecnoloxías e mobiliario, axustándose en todo caso ós principios de publicidade, transparencia, concorrencia, obxectividade e non discriminación. Para os efectos das presentes bases, establécense as seguintes liñas de axudas: As actividades que poden ser obxecto de solicitude de subvención dentro da Liña 1 deben estar encadradas nalgúns destes bloques: Base 4.- COMPATIBILIDADE E EXCLUSIÓNS Esta subvención é compatible con outras subvencións, axudas, ingresos ou recursos para a mesma finalidade, procedentes de calquera Administración ou entes públicos ou privados. En ningún caso o importe da subvención municipal poderá ser de tal contía que en concorrencia con outros ingresos, subvencións ou axudas supere o custo da actividade e os gastos xustificados pola entidade beneficiaria. No caso de solicitar ou recibir unha subvención ou outra axuda posteriormente á presentación da solicitude inicial, a entidade debe comunicar esta situación ao Concello de Ferrol. Quedarán excluídas as seguintes actividades e gastos: Base 5- CRÉDITO PRESUPOSTARIO E CONTÍA MÁXIMA DA SUBVENCIÓN 5.1.- Crédito presupostario O crédito presupostario asignado para os gastos da Liña 1 e da Liña 2 no presuposto municipal para o exercicio do ano 2021 é de 100.000 €, que se distribúe do seguinte xeito: · 80.000 € para gastos da Liña 1, que se financian con cargo á aplicación orzamentaria 01103-9241-480.00. · 20.000 € para gastos da Liña 2, que se financian con cargo á aplicación orzamentaria 01103-9241-780.00. Este crédito presupostario é o límite do importe das subvencións que se poidan conceder.5.2.- Contía máxima da subvención O importe máximo da subvención a conceder sumadas ámbalas dúas liñas non poderá superar os 8.000 €. Non obstante, poderase superar este límite no suposto de que se produza un sobrante de crédito, que se distribuirá de xeito proporcional. Base 6.- ENTIDADES BENEFICIARIAS DAS AXUDAS. REQUISITOS E OBRIGAS 6.1.- Entidades beneficiarias Poderán concorrer a estas subvencións todas as asociacións veciñais, as federacións e as agrupacións de asociacións veciñais que cumpran os requisitos e as finalidades reflictidos nestas bases e que fomenten a participación entre os veciños e as veciñas con ámbito de actuación no termo municipal do Concello de Ferrol.6.2.- Requisitos Poderán acollerse a estas subvencións todas as entidades veciñais do Concello de Ferrol que cumpran os seguintes requisitos: · Que teñan sede social no termo municipal de Ferrol e que estean inscritas no Rexistro Municipal de Entidades Cidadás do Concello de Ferrol. · Que de acordo cos seus estatutos teñan obxectivos e finalidades que sexan de interese veciñal e coincidentes co obxecto da subvención. · Estar ao corrente das súas obrigas tributarias coa Axencia Estatal da Administración Tributaria, coa Axencia Tributaria da Comunidade Autónoma de Galicia e co Concello de Ferrol, e das súas obrigas coa Tesourería Xeral da Seguridade Social. · Non estar incursas as entidades ou as persoas que posúen a súa representación legal en ningunha das prohibicións para obter a condición de beneficiaria das subvencións previstas no artigo 13 da Lei 38/2003, de 17 de novembro, xeral de subvencións. · Ter debidamente xustificadas as subvencións anteriormente concedidas polo Concello de Ferrol, excepto que aínda non transcorrese o prazo de xustificación correspondente. No caso de que no momento da concesión das subvencións haxa entidades beneficiarias con subvencións pendentes de xustificación, poderá continuar o procedemento condicionándose o pagamento a que estas xustificacións se produzan. · Que se atopen ao corrente do pagamento das obrigas por reintegro de subvencións. · Se algunha das actividades para as que se solicita subvención ten como suxeitos destinatarios a menores de idade, deberá presentarse o modelo de declaración responsable sobre o cumprimento da normativa no desenvolvemento de actividades que impliquen contacto con menores, que figura no ANEXO I.6.3.- Obrigas: Os beneficiarios das subvencións estarán obrigados ao cumprimento das disposicións que sinala o artigo 14 da Lei 38/2003, de 17 de novembro, xeral de subvencións e as que especificamente se relacionan a continuación: · Cumprir a finalidade que fundamenta a concesión da subvención. · Realizar as actividades e o funcionamento xeral da entidade axustándose aos termos da solicitude. Tendo en conta a situación de crise sanitaria actual, nas actividades a subvencionar, as entidades deberán cumprir as medidas sanitarias de distanciamento social, de aforo e hixiénicas que resulten preceptivas. · Xustificar debidamente a cantidade percibida. · Proporcionar ao departamento xestor e instrutor do expediente a información funcional, económica e estadística que se lle requira aos efectos de seguimento, avaliación e planificación. · Facilitar a verificación do funcionamento da entidade a calquera responsable da xestión e/ou instrución do procedemento a través dos medios que se consideren axeitados. · Someterse ás actuacións de comprobación dos servizos correspondentes por razón da materia e ás de control financeiro que correspondan á Intervención xeral do Concello de Ferrol e entregar a información que se lles requira. · Comunicarlle ao Concello a solicitude de obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse cando se realice a solicitude ou se coñeza a concesión e, en todo caso, con anterioridade á xustificación da subvención que se conceda. · Non modificar a programación das actividades sen coñecemento e autorización expresa do Concello. · Conservar os documentos xustificativos da aplicación dos fondos recibidos, en tanto poidan ser obxecto das actuacións de comprobación e control. · Reintegrar os fondos percibidos nos supostos que procedan. · Facer constar a colaboración do Concello de Ferrol en toda a difusión (impresa, informática, de redes sociais ou audiovisual) que fixeran das actividades ou investimentos subvencionados, así como na súa páxina web, de ser o caso. Calquera comunicación ou publicación das accións desenvolvidas ou calquera información ou materiais de promoción (coma folletos, carteis ou presentacións en formato electrónico, etc.) deberán incluír a imaxe institucional do Concello de Ferrol, así como lendas relativas ó financiamento municipal, nun lugar que destaque adecuadamente. · Empregar o idioma galego tanto na publicidade como nos programas e actividades. · Facilitar canta información puidese ser requirida polo Consello de Contas de Galicia e polo Tribunal de Contas do Estado. Base 7.- GASTOS SUBVENCIONABLES 7.1.- LIÑA 1.- Actividades que favorezan a participación cidadá entre a veciñanza dos barrios e das parroquias e gastos ordinarios de funcionamento necesarios para o cumprimento dos fins propios das entidades veciñais Serán subvencionables os gastos correntes necesarios para o desenvolvemento das actividades de interese xeral para a cidadanía e os gastos ordinarios de funcionamento necesarios para o cumprimento dos fins propios das entidades veciñais que se realicen entre o 1 de xaneiro de 2021 e o 31 de decembro de 2021. Enténdense por gastos correntes necesarios para o desenvolvemento de actividades de interese xeral para a cidadanía os seguintes: Enténdense por gastos ordinarios de funcionamento necesarios para o cumprimento dos fins propios das entidades veciñais os seguintes: No suposto daquelas entidades que teñan un local alugado, non poderán solicitar axuda para gastos de pequenos arranxos, de mantemento ou de conservación. Excepcionalmente, os gastos derivados da subministración de enerxía eléctrica que poden ser obxecto de subvención corresponderanse con aqueles que foron aboados pola entidade no período comprendido entre o 01/01/2020 e o 31/12/2020.7.2.- LIÑA 2.-Gastos de investimentos en novas tecnoloxías e mobiliario Enténdense por gastos de investimentos en novas tecnoloxías e mobiliario unicamente aqueles destinados a nova adquisición, substitución ou mellora de equipamentos informáticos, audiovisuais e/ou equipamentos de oficina e mobiliario en xeral das sedes sociais das entidades. Base 8.- SOLICITUDES E DOCUMENTACIÓN 8.1.- Solicitudes As entidades interesadas deberán presentar a solicitude que figura no ANEXO I, asinada polo/a representante da entidade. O/A representante deberá ser designado/a pola entidade veciñal nunha reunión da xunta directiva onde se acorde solicitar a subvención.8.2.- Documentación A documentación que se achegará será a seguinte: – Modelo normalizado de solicitude dirixida á Alcaldía do Concello de Ferrol (ANEXO I). – Certificación do número de socios/as activos/as da entidade. – Certificación acreditativa do acordo de solicitude. – Declaración de estar inscrita no Rexistro Municipal de Entidades Cidadás do Concello de Ferrol. – Certificación do nomeamento do/a representante para as relacións da entidade co Concello. – Certificación do compromiso de facer constar a colaboración do Concello de Ferrol en toda a publicidade e difusión das actividades subvencionadas, así como no material empregado nas mesmas (camisetas, trofeos, bolsas.) adquirido coa subvención, inserindo en todo o material publicitario o logo institucional do Concello. – Certificación do compromiso de obter as licenzas e as autorizacións preceptivas para o desenvolvemento das actividades. – Acreditación da delegación da presidencia (no caso de que exista) na que se especifique o alcance da dita delegación (presentación de solicitudes de subvención e sinatura de toda documentación necesaria para a súa tramitación). A dita acreditación realizarase mediante acordo da xunta directiva, poder notarial ou calquera outro medio válido de acreditación en dereito. – No caso de que algunha das actividades que execute a entidade solicitante implique o contacto habitual con menores, declaración responsable de que o persoal que presta servizos no desenvolvemento das actividades obxecto da subvención cumpre os requisitos previstos no artigo 13 da Lei 26/2015, de 28 de xullo, de modificación do sistema de protección á infancia e á adolescencia. No caso de que ningunha das actividades que execute a entidade solicitante implique o contacto habitual con menores, deberá acreditalo de forma expresa mediante unha declaración responsable. – Documento explicativo da actividade que se vai a realizar (memoria de actividade) segundo o modelo do ANEXO I. – Declaración de non ter obrigas pendentes coa Facenda Estatal, coa Facenda da Comunidade Autónoma, coa Facenda local e coa Seguridade Social. No suposto de solicitude de concesión de subvención superior a 3.000 €, a entidade solicitante deberá presentar os correspondentes certificados oficiais. – Declaración de non estar incursa a persoa ou entidade beneficiaria nas causas de incompatibilidade ou incapacidade para ser beneficiarias ou percibir subvencións da Administración Pública, dispostas no artigo 13 da Lei 38/2003, de 17 de novembro, xeral de subvencións. No caso de que algunha desta documentación xa estea en posesión do órgano xestor da subvención non será preciso entregala de novo, agás que se produza algún cambio na mesma. Deberá indicarse esta situación coa solicitude mediante unha declaración responsable de que a documentación xa está en posesión do órgano xestor e que non sufriu ningunha variación. O Concello de Ferrol poderá solicitar, se o considera oportuno para a resolución do procedemento, calquera outros documentos que estime conveniente, así como a comprobación dos datos recollidos na solicitude.8.2.1.- Solicitude de subvención para actividades de interese xeral Cada actividade para a que se solicite axuda deberá estar perfectamente definida, debendo facer constar na memoria os seguintes parámetros: - Denominación da actividade. - Descrición da actividade. - Lugar, datas e horarios de realización. - Nº de prazas ou beneficiarios da actividade. - Colectivos ós que se dirixe a actividade. - Obxectivos que se pretenden obter co desenvolvemento da actividade. - Orzamento da actividade onde faga constar o seu custo económico. - % da axuda solicitada que como máximo poderá ser do 80 %, sendo por conta da entidade un mínimo de cofinanciamento do 20%. - Detallar outros ingresos ou subvencións que tamén financien a actividade subvencionada (indicando, de ser o caso, o importe e a procedencia). 8.2.2.- Solicitude de subvención para gastos ordinarios de funcionamento necesarios para o cumprimento dos fins propios das entidades veciñais Neste suposto deberanse achegar dúas relacións de gastos detallados: - Unha relación cos gastos de enerxía electrica que a entidade sufragou con fondos propios entre o 01/01/2020 e o 31/12/2020. - Unha relación do resto de gastos ordinarios de funcionamento para os que se solicita subvención, debendo indicar o % da axuda solicitada que como máximo poderá ser do 80%, sendo por conta da entidade un mínimo de cofinanciamento do 20%. 8.2.3.- Gastos de investimentos en novas tecnoloxías e mobiliario Deberase achegar un orzamento da empresa que subministrará o equipamento para o que se solicita subvención. Tamén deberase indicar o % da axuda solicitada que como máximo poderá ser do 80%, sendo por conta da entidade un mínimo de cofinanciamento do 20%. Base 9.- LUGAR, PRAZO DE PRESENTACIÓN DE SOLICITUDES E MODELO DE SOLICITUDE 9.1.- Presentación A solicitude de subvención presentarase a través do Portal do Cidadán na sede electrónica do Concello de Ferrol https://www.ferrol. gal/Sede ou ben a través dos restantes rexistros electrónicos aos que fai referencia o artigo 16.4 a) da Lei 39/2015, de 1 de outubro, do procedemento administrativo común das Administracións Públicas.9.2.- Prazo de presentación 10 días hábiles contados a partir do día seguinte ao da publicación do extracto da convocatoria no BOP de conformidade co procedemento establecido no artigo 20.8 da Lei 38/2003, de 17 de novembro, xeral de subvencións.9.3.- Modelo de solicitude As solicitudes deberán formularse no modelo de solicitude normalizado (ANEXO I) para a obtención das subvencións, que se poderá descargar na web do Concello de Ferrol https://www.ferrol. gal/Sede e deberá acompañarse da documentación prevista na base 8.2. A presentación da solicitude implica o coñecemento e a aceptación incondicional das presentes bases reguladoras. Será causa de exclusión a presentación de solicitude de subvención fóra do prazo establecido. Base 10.- PROCEDEMENTO DE TRAMITACIÓN DAS SOLICITUDES 10.1.- Órgano instrutor e órgano competente para a resolución do procedemento A instrución do procedemento de concesión correspóndelle ao negociado de Participación e Comunicación. O órgano competente para a resolución será a concelleira delegada da área de Servizos, Obras, Medio Ambiente, Zona Rural e Participación Cidadá, por delegación da Alcaldía (Resolución da Alcaldía de data 08/07/2019, BOP da Coruña nº 137, de 22/07/2019). 10.2.- Calificación das solicitudes O negociado de Participación e Comunicación, órgano instrutor do procedemento, revisará os expedientes de solicitude e verificará que conteñen toda a documentación esixida. Se estivese incompleta ou defectuosa, requirirase ao solicitante para que no prazo de dez días hábiles achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude, consonte ao previsto no artigo 68 da Lei 39/2015, de 1 de outubro, do procedemento administrativo común das administracións públicas. O procedemento para a concesión das subvencións axustarase ao establecido na Lei 39/2015, de 1 de outubro, do procedemento administrativo común das Administracións Públicas, na Lei 9/2007, de 13 de xuño, de subvencións de Galicia e nas disposicións aplicables da Lei 38/2003, de 17 de novembro, xeral de subvencións e no Real decreto 887/2006, de 21 de xullo, polo que se aproba o regulamento da citada Lei 38/2003, e na Ordenanza xeral de subvencións do Concello de Ferrol.10.3.- Valoración das solicitudes A valoración das solicitudes corresponderalle a un órgano colexiado denominado Comisión de valoración, o cal será o encargado de formular a proposta de concesión ao órgano concedente a través do órgano instrutor. A Comisión de valoración que se constituirá para o efecto estará integrada por: Presidencia: a concelleira delegada da área de Servizos, Obras, Medio Ambiente, Zona Rural e Participación Cidadá ou concelleiro/a no/na que delegue. Vogais: Un/unha representante de cada grupo municipal. Un/unha técnico/a da área de Participación. Dous/Dúas representantes das entidades veciñais, que serán elixidas por sorteo de entre todas as asociacións veciñais inscritas no Rexistro Municipal de Entidades Cidadás do Concello de Ferrol que presentasen solicitude de subvención dentro desta convocatoria, con voz e sen voto. Secretario/a: Un/unha funcionario/a do negociado de Participación e Comunicación, que actuará con voz e sen voto. A Comisión de valoración, trala avaliación das solicitudes presentadas de acordo cos criterios fixados nestas bases, emitirá un informe no que se concretará o resultado da mesma. Base 11.- CRITERIOS DE VALORACIÓN E CÁLCULO DO IMPORTE DA SUBVENCIÓN 11.1.- Criterios de valoración As solicitudes valoraranse con arreglo aos seguintes criterios de valoración: LIÑA 1.- Actividades que favorezan a participación cidadá entre a veciñanza dos barrios e das parroquias e gastos ordinarios de funcionamento necesarios para o cumprimento dos fins propios das entidades veciñais: LIÑA 2.- Gastos de investimentos en novas tecnoloxías e mobiliario 11.2.- Cálculo do importe da subvención 11.2.1.- Cálculo do importe da subvención da Liña 1: Gastos que favorezan a participación cidadá entre a veciñanza dos barrios e das parroquias e gastos ordinarios de funcionamento necesarios para o cumprimento dos fins propios das entidades veciñais O importe total desta Liña 1, que é de 80.000 €, calcularase da seguinte forma: - Unha parte fixa, que se corresponde co importe dos gastos de enerxía eléctrica que soliciten aquelas entidades que teñen que sufragar con fondos propios os gastos desta natureza, ben cando o local social sexa de titularidade da mesma ou ben cando sexa alugado ou cedido, co obxecto de romper así cunha dinámica de discriminación histórica con respecto a outras entidades veciñais que non teñen que facer fronte a este tipo de gastos por estar a ocupar locais de titularidade municipal, xa que o Concello nestes casos faise cargo directamente deste tipo de gastos consonte ao previsto no Regulamento de cesión de locais municipais. - Unha parte variable, que unha vez valoradas todas as solicitudes, en atención ao crédito dispoñible, logo de detraer ao importe total desta liña a compoñente fixa da subvención a que se refire o paragrafo anterior, e a puntuación total obtida, servirá para calcular o importe para subvencionar mediante un sistema proporcional de reparto, calculado coa seguinte fórmula: Puntuación obtida x Cantidade global sobrante da Liña 1 -------------------------------------------------------------------------------------------------------- Puntuacións totais Onde: - A Puntuación obtida é a suma total das puntuacións alcanzadas en cada criterio de valoración. - A Cantidade global sobrante da Liña 1 é o importe total a repartir entre todas as solicitudes logo de descontar a parte fixa desta liña correspondente aos gastos de enerxía eléctrica. - As Puntuacións totais é a suma das puntuacións de todos os solicitantes.11.2.2.- Calculo do importe da subvención da Liña 2: Gastos de investimentos en novas tecnoloxías e mobiliario O importe total desta Liña 2, que é de 20.000 €, calcularase da seguinte forma: Unha vez valoradas todas as solicitudes, en atención ao crédito dispoñible, a puntuación total obtida servirá para calcular o importe para subvencionar nesta liña mediante un sistema proporcional de reparto, calculado coa seguinte fórmula: Puntuación obtida x Cantidade global da Liña 2 -------------------------------------------------------------------------------------- Puntuacións totais Onde: - A Puntuación obtida é a suma total das puntuacións alcanzadas en cada criterio de valoración. - A Cantidade global da Liña 2 é o importe total a repartir entre todas as solicitudes. - As Puntuacións totais é a suma das puntuacións de todos os solicitantes. O importe total da subvención concedida a cada entidade solicitante será o resultado de sumar os importes concedidos por cada unha das liñas. O importe máximo da subvención a conceder sumadas ámbalas dúas liñas non poderá superar o importe de 8.000 €. Non obstante, poderase superar este límite no suposto de que se produza un sobrante de crédito, que se distribuirá de xeito proporcional. Base 12.- RESOLUCIÓN, NOTIFICACIÓN E RECURSOS 12.1.- Proposta de resolución provisional e reformulación O órgano instrutor, á vista do informe da Comisión de valoración, formulará ao órgano concedente, a concelleira delegada da área de Servizos, Obras, Medio Ambiente, Zona Rural e Participación Cidadá, un informe proposta de resolución de concesión provisional, debidamente motivado, que deberá expresar a relación de entidades solicitantes para os que propón a concesión das subvencións e a súa contía, así como as solicitudes desestimadas, as desistidas e as non admitidas a trámite. A dita resolución de concesión provisional notificaráselle ás entidades interesadas, concedéndolles un prazo de dez días para a presentación de alegacións. Cando o importe da subvención que se determine na proposta de resolución provisional sexa inferior ao importe solicitado, entenderase automáticamente reformulada a solicitude de subvención, non admitíndose ningún outro tipo de reformulación ou cambio do obxecto da solicitude presentada.12.2.- Proposta de resolución definitiva Rematado o trámite de audiencia e logo de examinar as alegacións presentadas polas entidades interesadas, o órgano instrutor formulará ao órgano concedente, previo informe da Comisión de valoración, proposta de resolución definitiva. As propostas de resolución, tanto provisional como definitiva, non crean dereito algún a favor da persoa ou entidade beneficiaria proposta frente ao Concello de Ferrol mentres non se lle notifique a resolución de concesión definitiva.12.3.- Notificación da resolución Unha vez formulada a proposta de resolución definitiva, esta notificarase ás entidades beneficiarias de conformidade co disposto no artigo 40 da Lei 39/2015 e publicaranse no taboleiro de anuncios do Concello de Ferrol na páxina web www.ferrol. gal, así como na Base de Datos Nacional de Subvencións (BDNS). O prazo máximo de resolución e notificación/publicación da concesión das subvencións é de seis meses, contados a partir da data de finalización do prazo de presentación de solicitudes. O período utilizado para a corrección de deficiencias, aportación de documentos e reformulación de solicitudes interromperá o dito prazo, ao amparo do artigo 22.1 da Ley 39/2015, de 1 de outubro, do procedemento administrativo común das Administracións Públicas. O vencemento do dito prazo máximo sen notificar/publicar a resolución, lexitima ás entidades interesadas para entender desestimada por silencio administrativo a súa solicitude de concesión da subvención.12.4.- Recursos procedentes contra a resolución do procedemento A resolución do procedemento poñerá fin á vía administrativa. Contra a dita resolución caberá a interposición do recurso contencioso-administrativo no prazo de dous meses. Con todo, os interesados poderán, con carácter potestativo, presentar recurso de reposición ante o propio órgano que ditou a resolución no prazo dun mes, en cuxo caso o prazo para a presentación do recurso contencioso-administrativo comezará a contar desde a notificación da resolución expresa do recurso. No caso de desestimación presunta (art.123 e 124 da Lei 39/2015, de 1 de outubro, do procedemento administrativo común das Administracións Públicas), a interposición do recurso contencioso-administrativo non se suxeita a prazo de caducidade (sentenza do Pleno do TC STC 52/2014, de 10 de abril). Base 13.- XUSTIFICACIÓN E PAGAMENTO 13.1.- Prazo de xustificación O prazo para a xustificación das subvencións rematará o 31 de xaneiro de 2022. No caso de que a documentación xustificativa fora incorrecta ou insuficiente, darase un prazo de 10 días para a súa enmenda. Transcorrido o dito prazo sen que a entidade interesada atenda o requirimento, entederase que desiste da súa petición, ditando resolución neste sentido que será notificada á entidade beneficiaria.13.2.- Pagamento anticipado, réxime xurídico · Realizarase o pagamento anticipado do 50% do importe concedido, que suporá a entrega de fondos con carácter previo á xustificación como financiamento necesario para poder levar a cabo as actuacións inherentes á subvención. O 50% restante do importe concedido aboarase trala xustificación total da subvención. ·O importe a xustificar será o 100% do gasto executado (importe da subvención máis o importe de cofinanciamento). ·No caso de que o importe xustificado sexa unha cantidade inferior á que se deba xustificar, o importe que aboará o Concello de Ferrol establecerase mediante unha proporción. ·No caso de que se xustifique un gasto inferior ao 50% do importe a xustificar consonte á subvención concedida, non se considerará cumprida a finalidade básica da subvención, polo que non se aboará cantidade algunha. ·O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria. ·Toda alteración das condicións tidas en conta para a concesión da subvención e, en todo caso, a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.13.3.- Documentación xustificativa Para a xustificación da subvención, as entidades beneficiarias deberán presentala no Portal do Cidadán da sede electrónica do Concello de Ferrol https://www.ferrol. gal/Sede ou ben a través dos restantes rexistros electrónicos aos que fai referencia o artigo 16.4 a) da Lei 39/2015, de 1 de outubro, do procedemento administrativo común das Administracións Públicas, o formulario ANEXO II asinado polo/a representante da asociación designado/a para a tramitación da subvención. Xunto co formulario indicado entregarase a seguinte documentación: - Memorias asinadas polo/a representante da entidade das actividades subvencionadas, xustificativas do cumprimento do obxecto da subvención concedida, indicando cando menos: a) As actividades realizadas (denominación e descrición das mesmas). b) Lugar de desenvolvemento, datas e horarios de realización. c) Nº de persoas beneficiarias. d) Colectivos ós que se dirixiron as actividades. e) Resultados obtidos co desenvolvemento das actividades. f) Mostra, de ser o caso, da publicidade que se fixo das actividades (publicacións, folletos, revistas, carteis, etc) ou ben imaxes ou reportaxe fotográfica das mesmas. - Facturas orixinais ou documentos de valor probatorio equivalente no tráfico xurídico mercantil ou con eficacia administrativa polo importe total da subvención concedida, ao abeiro do establecido no artigo 30.3) da Lei 38/2003, de 17 de novembro, xeral de subvencións e o seu regulamento de desenvolvemento, nas que se inclúa a seguinte dilixencia asinada polo/a responsable da entidade beneficiaria: “ Dilixencia: En cumprimento da Lei 38/2003 esta factura foi utilizada como xustificante de gasto para a obtención da subvención do Concello de Ferrol, da área de Participación Cidadá, do ano 2021 ”. Poderase xustificar con copias compulsadas das mesmas. - Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa (No caso de pagamento por transferencia bancaria: xustificante bancario; no caso de pagamento por cheque: extracto bancario e copia da matriz do talón; no caso de transferencia electrónica: xustificante impreso). - Relación clasificada dos gastos e investimentos, con identificación do acredor e do documento, o seu importe, a data de emisión, e no seu caso, a data de pagamento, de acordo co artigo 75 do R. d. 887/2006, do Regulamento da Lei 38/2003, xeral de subvencións. - Declaración sobre a obtención de axudas para a mesma finalidade procedentes de calquera outra Administración Pública ou de particulares ou de entidades privadas. - Designación da conta bancaria na que se efectuarán os ingresos. - Certificacións de estar ao corrente no cumprimento das obrigas de carácter tributario (estatais, autonómicas e locais) e das obrigas coa Seguridade Social. Conforme o artigo 24.4 do R. d. 887/2006, do Regulamento da Lei 38/2003, xeral de subvencións, a presentación da declaración responsable substituirá a estas certificacións naquelas subvencións nas que a contía outorgada a cada entidade beneficiaria non supere o importe de 3.000 €. Base 14.- REVOGACIÓN (PERDA DO DEREITO Ó COBRO) E REINTEGRO DAS SUBVENCIÓNS Producirase a revogación do acto de concesión validamente adoptado, coa conseguinte perda do dereito ao cobro total ou parcial da subvención, no suposto de falta de xustificación ou de concorrencia dalgunha das causas de reintegro previstas no artigo 37 da Lei 38/2003, xeral de subvencións, así como as que se contemplan no artigo 30 da Ordenanza xeral de subvencións do Concello de Ferrol. O procedemento de reintegro rexerase polo disposto na Lei 38/2003, xeral de subvencións, e no seu regulamento de desenvolvemento, así como no artigo 31 da Ordenanza xeral de subvencións do Concello de Ferrol. Base 15.- INCUMPRIMENTOS E SANCIÓNS De conformidade co disposto no artigo 70.3 do Regulamento da Lei de subvencións (Real decreto 887/2006, de 21 de xullo), transcorrido o prazo de xustificación sen que se teña recibido xustificación ningunha, a unidade xestora remitiralle un requirimento á entidade beneficiaria para que a presente no prazo improrrogable de quince días. A falta de xustificación da subvención neste prazo excepcional suporá a renuncia á subvención outorgada, así como a esixencia do reintegro e demáis responsabilidades dispostas na Lei xeral de subvencións. A presentación da xustificación neste prazo excepcional ou no período comprendido entre a finalización do prazo de xustificación e a notificación do prazo excepcional non eximirá á entidade beneficiaria das sancións que conforme á Lei xeral de subvencións lle correspondan previa incoación e tramitación do expediente sancionador correspondente segundo a seguinte gradación: · Atraso na presentación da xustificación ata un mes: sanción do 20% do importe da subvención co límite de 450 €. O prazo contarase dende o prazo máximo de xustificación. · Atraso na presentación da xustificación superior a un mes e ata tres meses: sanción do 30% do importe da subvención co límite de 800 €. O prazo contarase dende o prazo máximo de xustificación. · Atraso na presentación da xustificación superior a tres meses: sanción do 40% do importe da subvención co límite de 900 €. O prazo contarase dende o prazo máximo de xustificación. A tramitación do expediente de pagamento da subvención suspenderase durante a tramitación do expediente sancionador. Aplicarase a compensación para o cobramento da sanción. Base 16.- USO DA LINGUA GALEGA E DUNHA LINGUAXE NON DISCRIMINATORIA As comunicacións co Concello de Ferrol así como as difusións relativas ao obxecto destas subvencións deberán realizarse en galego en cumprimento da Ordenanza municipal de Normalización Lingüística. Igualmente, empregarase unha linguaxe non discriminatoria nin excluínte do xénero feminino. Base 17.- RECURSOS E IMPUGNACIÓNS As presentes bases e cantos actos administrativos se deriven das mesmas poderán ser impugnados polos interesados nos termos establecidos na Lei 39/2015, de 1 de outubro, do procedemento administrativo común das Administracións Públicas. DISPOSICIÓN FINAL A participación na convocatoria supón a aceptación íntegra do contido destas bases reguladoras. Será de aplicación, en todo aquelo que non se regulase nestas bases, a Ordenanza xeral de subvencións do Concello de Ferrol (BOP nº 200, de data 21/10/2019) e, no seu defecto, a Lei 38/2003, de 17 de novembro, xeral de subvencións (BOE nº 276, de 18 de novembro de 2003), a Lei 9/2007, de 13 de xuño, de subvencións de Galicia (DOG nº 121, de 25 de xuño de 2007), o Real decreto 887/2006, de 21 de xullo, polo que se aproba o Regulamento da Lei xeral de subvencións (BOE nº 176, de 25 de xullo de 2006) e demáis normativa concordante e de pertinente aplicación. O que se fai público para xeral coñecemento. Ferrol, 1 de outubro de 2021 A concelleira delegada da área de Servizos, Obras, Medio Ambiente, Zona Rural e Participación Cidadá, Ana Lamas Villar (Por delegación, resolución da Alcaldía de data 08/07/2019, BOP da Coruña nº 137, de 22/07/2019).